
ΔΕΛΤΙΟ ΤΥΠΟΥ
Το Τμήμα Οικονομικής και Διοίκησης Τουρισμού (Τ.Ο.Δι.Τ) (http://www.tourem.aegean.gr/), του Πανεπιστημίου Αιγαίου, στο πλαίσιο προσφοράς ενός εξειδικευμένου προγράμματος σπουδών που αναβαθμίζει τη μορφή και το περιεχόμενο της τουριστικής εκπαίδευσης στην Ελλάδα, ώστε να καλύπτει τις ανάγκες του τουριστικού κλάδου, βρίσκεται στην ευχάριστη θέση να ανακοινώσει τη στρατηγική συνεργασία του με την εταιρεία HiT Hospitality Integrated Technologies A.E..
Με την παραπάνω συνεργασία, οι φοιτητές του Τμήματος θα εκπαιδευτούν κατά τη διάρκεια των ακαδημαϊκών τους σπουδών στη χρήση του Protel Hotel Software, ενός σύγχρονου και ολοκληρωμένου προγράμματος μηχανογράφησης για ξενοδοχειακές μονάδες και αλυσίδες, ώστε να εφοδιαστούν με δεξιότητες που απαιτεί η επιστημονική τους κατάρτιση και η επαγγελματική τους προοπτική. 
Τα μαθήματα θα ξεκινήσουν πιλοτικά στο εαρινό εξάμηνο, ενώ από το επόμενο ακαδημαϊκό έτος θα ενταχθούν στο Πρόγραμμα Σπουδών του Τμήματος.  
[bookmark: _GoBack]Η εταιρεία ΗiΤ Hospitality Integrated Technologies A.E. είναι ο αποκλειστικός αντιπρόσωπος της Protel GmbH και του Protel Hotel Software σε Ελλάδα και Κύπρο και έχει βραβευτεί επανειλημμένως για τις υπηρεσίες και τις εφαρμογές της, οι οποίες αφορούν σε ολοκληρωμένες λύσεις μηχανογράφησης στον τομέα της Φιλοξενίας και της Μαζικής Εστίασης.  
Μ. Λιβανού 54, Χίος 82132
Τηλ.: 2271035330 fax: 2271035399
e-mail: TODIT_Akad_Gram@chios.aegean.gr
http://www.tourem.aegean.gr/
Facebook:@tourem.aegean.gr

